EHF Champions League 2010-11 (mænd)

EHF Champions League 2010–11 for mænd var den 18. EHF Champions League-turnering for mænd. Turneringen blev arrangeret af European Handball Federation og havde deltagelse af 33 hold. Turneringen begyndte den 3. september 2010 med de første kvalifikationskampe, og den afsluttedes i weekenden 28./29. maj 2011 med finalestævnet, der for andet år i træk blev afviklet i Lanxess Arena i Köln, Tyskland.

Turneringen blev vundet af FC Barcelona Borges fra Spanien, som i finalen besejrede Renovalia Ciudad Real med 27-24. Det var ottende gang at FC Barcelona Borges vandt turneringen, og finalen var en gentagelse af finalen fra sæsonen 2004-05, hvor katalanerne ligeledes sejrede.

Danmark blev repræsenteret af de danske mestre fra AaB Håndbold, som blev slået ud i gruppespillet, DM-sølvvinderne KIF Kolding, som nåede ottendedelsfinalerne, samt Bjerringbro-Silkeborg, der blev slået ud i kvalifikationen.

Resultater

Format 

Turneringen havde deltagelse af 33 hold. 12 af holdene spillede først en kvalifikationsrunde, hvorfra tre hold kvalificerede sig til gruppespillet sammen med 21 direkte kvalificerede hold. Gruppespillet bestod af fire grupper med seks hold. De fire bedste hold i hver gruppe gik videre til ottedendelsfinalerne.

Ottendedelsfinalerne og kvartfinalerne blev afgjort over to kampe (ude og hjemme), mens semifinalerne og finalen blev afviklet som et "Final four"-stævne på en weekend spillet i Lanxess Arena i Köln, Tyskland.

Kvalifikationsrunde 

Kvalifikationsrunden havde deltagelse af 12 hold, som spillede om tre ledige pladser i gruppespillet. De 12 hold fordelte sig på:
 Otte nationale mesterhold fra de nationer, som var nr. 14-21 på EHF's rangliste: Makedonien, Slovakiet, Norge, Ukraine, Østrig, Hviderusland, Portugal og Tyrkiet, som spillede om to ledige pladser i gruppespillet.
 Fire wildcard-hold udpeget af EHF, som spillede om én ledig plads i gruppespillet.
Inddelingen af de otte mesterhold i to grupper blev foretaget ved en lodtrækning i Wien den 22. juni 2010.

Gruppe 1 

Kampene i gruppe 1 blev spillet i Handballarena Rieden-Vorkloster i Bregenz, Østrig.

Gruppe 2 

Kampene i gruppe 2 blev spillet i Dragao Caixa i Porto, Portugal.

Gruppe W 

Kampene i gruppe W blev spillet i Europahalle i Karlsruhe, Tyskland.

Gruppespil

Hold 

Gruppespillet har deltagelse af 24 hold – tre fra kvalifikationsrunden og 21, som var direkte kvalificerede. Holdene var på forhånd blevet seedet i seks lag, og de fire grupper kom til at bestå af ét hold fra hvert seedningslag.

Inddelingen af de 24 hold i seks grupper blev foretaget ved en lodtrækning i Wien den 22. juni 2010.

Gruppe A

Gruppe B

Gruppe C

Gruppe D

Ottendedelsfinaler 

Ottendedelsfinalerne blev spillet i perioden 24. marts – 3. april 2011 og havde deltagelse af de 16 hold, der endte blandt de fire bedste i de fire grupper i gruppespillet. Holdene blev parret i otte opgør ved en lodtrækning den 7. marts 2011 i Gartenhotel Altmannsdorf i Wien, Østrig. De fire gruppevindere og fire -toere fra gruppespillet var seedede og kunne dermed ikke trække hinanden. De seedede hold fik endvidere automatisk tildelt hjemmebane i den anden kamp.

Kvartfinaler 

Kvartfinalerne med deltagelse af de otte vinderhold fra ottendedelsfinalerne blev spillet i perioden 20. april – 1. maj 2011. Holdene blev parret i fire opgør ved en lodtrækning den 4. april 2011 i Sofitel Stephansdom i Wien, Østrig. De fire vindere af ottendedelsfinalerne mellem en gruppevindere og -firer var seedede og kunne dermed ikke trække hinanden. De seedede hold fik endvidere automatisk tildelt hjemmebane i den anden kamp.

Final 4

Semifinaler

Kamp om 3.-pladsen

Finale

Kilder / eksterne henvisninger 
 European Handball Federation – 2010/11 Men's Champions League 
 EHF – 2010/2011 EHF Men's Champions League

Noter 

Håndbold i 2010
Håndbold i 2011
Sæsoner i EHF Champions League